KIRJALLINEN KYSYMYS E-3420/00 esittäjä(t): Torben Lund (PSE) ja Helle Thorning-Schmidt (PSE) komissiolle. Perustamissopimuksen 13 artiklan täytäntöönpano.



Virallinen lehti nro 151 E , 22/05/2001 s. 0165 - 0165



KIRJALLINEN KYSYMYS E-3420/00 esittäjä(t): Torben Lund (PSE) ja Helle Thorning-Schmidt (PSE) komissiolle (7. marraskuuta 2000) Aihe: Perustamissopimuksen 13 artiklan täytäntöönpano Keskusteltaessa ehdotuksesta neuvoston direktiiviksi, joka koskee yleisiä puitesäännöksiä yhtäläisestä kohtelusta työelämässä, komission jäsen Anna Diamantopoulou ilmoitti, että komissio ei lakiteknisistä syistä voi tukea ehdotusta siitä, että direktiiviin sisällytettäisiin määräys, jonka mukaan kolmen vuoden kuluessa taataan suoja kaikkinaista syrjintää vastaan muuallakin kuin työmarkkinoilla. Onko komissio kysyjien kanssa samaa mieltä siitä, että kuten sekä yhtäläisen kohtelun (rodusta tai etnisestä alkuperästä riippumatta) periaatteen toteuttamista koskevasta direktiivistä että yhtäläistä kohtelua työelämässä koskevia puitesäännöksiä koskevasta direktiivistä Euroopan parlamentissa käydyissä keskusteluissa painotettiin olisi taattava suoja kaikkinaista syrjintää vastaan perustamissopimuksen 13 artiklan mukaisesti? Milloin komissio aikoo esittää muita direktiiviehdotuksia, joilla 13 artikla pannaan täysimääräisesti täytäntöön, jotta syrjinnän eri muotojen eriarvoinen kohtelu saadaan loppumaan? Anna Diamantopouloun vastaus komission puolesta (14. joulukuuta 2000) Myös komission mielestä on tärkeää taata, että lainsäädäntö antaa ihmisille suojan syrjintää vastaan kaikkien EY:n perustamissopimuksen 13 artiklassa (ent. 6 a artiklassa) mainittujen syrjintäperusteiden osalta. Komission 25. marraskuuta 1999 esittämä ehdotuspaketti(1) kattaa kaikki 13 artiklassa mainitut perusteet lukuun ottamatta sukupuolta. Viimeksi mainittuun perusteeseen liittyvä yhtäläisen kohtelun periaate on jo kirjattu useisiin direktiiveihin, joista mainittakoon erityisesti miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9. helmikuuta 1976 annettu neuvoston direktiivi 76/207/ETY(2). Kyseisen direktiivin muuttamisesta on tehty oma ehdotuksensa(3). EY:n perustamissopimuksen 141 artiklan (entisen 119 artiklan) nojalla. Kuten arvoisat parlamentin jäsenet tietävätkin, neuvosto on hyväksynyt ehdotuspaketin kaikki kolme osaa. Aivan niin kuin arvoisat kysyjät mainitsevat, työllisyys- ja sosiaaliasioista vastaava komission jäsen totesi parlamentin käsitellessä asiaa, ettei komissio voinut hyväksyä työelämässä tapahtuvaa syrjintää koskevaan direktiiviin(4) tarkistuksia, joilla asetettaisiin kolmen vuoden määräaika, jonka kuluessa syrjinnänvastainen lainsäädäntö olisi ulotettava koskemaan yhtä lailla kaikkia 13 artiklassa mainittuja perusteita. Kuten komissaari ounasteli, syrjinnänvastaisen toimintaohjelman täytäntöönpanosta vuosina 20012006 saataneen olennaisia tietoja, joiden pohjalta voitaisiin jatkossa tehdä lainsäädäntöehdotuksia. Komissio tarkastelee kaikkia tietoja huolellisesti ennen kuin päättää, tarvitaanko sen näkemyksen mukaan uusia ehdotuksia lainsäädännöksi, jolla torjuttaisiin sellaista syrjintää, joka ei sisälly tämänhetkiseen yhteisön lainsäädäntöön. Seuraava komission kaavailema askel 13 artiklan täytäntöönpanossa on ehdotus direktiiviksi, jolla torjuttaisiin sukupuoleen perustuvaa syrjintää muissa yhteyksissä kuin työelämässä. (1) KOM(1999) 564 lopullinen (EYVL C 177 E, 27.6.2000), KOM(1999) 566 lopullinen ja KOM(1999) 567 lopullinen. (2) EYVL L 39, 14.2.1976. (3) KOM(2000) 334 lopullinen. (4) EYVL L 39, 14.2.1976.